open-index/open-wikipedia-markdown huggingface dataset:
ఉర్సు

**ఉర్సు** లేదా **ఉరుసు** లేదా **ఉర్స్** (ఆంగ్లం : **Urs**) (ఉర్దూ: عرس ) సూఫీ సంతుడి లేదా ఔలియా వారి వర్ధంతి సందర్భంగా జరుపుకునే ఉత్సవం. ప్రధానంగా దర్గాహ్ లలో జరుపుకుంటారు. ఉదాహరణకు ఖ్వాజా మొయినుద్దీన్ చిష్తి వారి ఉర్స్. ఈ సాంప్రదాయం ప్రధానంగా దక్షిణాసియా ముస్లింలలో కానవస్తుంది. ఈ ఔలియాల 'విసాల్' (అల్లాహ్ తో చేరడం) ఉర్స్ లేదా కళ్యాణం అని భావిస్తారు.

ఉర్స్ అనే పదానికి మూలం అరబ్బీ పదం, దీని అర్థం 'పెళ్ళి' లేదా 'ఉక్ద్' లేదా 'నికాహ్' అనే అర్థం వస్తుంది.

ఈ ఉర్స్ కార్యక్రమాలలో ప్రధాన ఆకర్షణ ఖవ్వాలీ కార్యక్రమం. దీనినే సమా క్వాని అనీ వ్యవహరిస్తారు.
ఈ కార్యక్రమాలన్నీ ఆయా దర్గాహ్ ల సజ్జాద-నషీన్ లు వ్యవహరిస్తారు.

*ఆంధ్రప్రదేశ్ లో కొన్ని ప్రధాన ఉరుసులు
#విజయనగరం హజరత్ సయ్యద్ యార్ ముహమ్మద్ ఖాన్ బాబా అలైహి రహ్ మా,హజరత్ హాజి మునవ్వర్ అలిషా ఖాదరి అలైహి రహ్ మా,హజరత్ పీర్ మస్తాన్ అలిషా ఖాసీమి కలీమి అలైహి రహ్ మా,హజరత్ సయ్యద్ ఖాదర్ బాబా
#గిద్దలూరు, ప్రకాశం జిల్లా	హజరత్ రాజా హుస్సేన్ పీర్ షా,ఖాదరి కంబల్ పోష్ 
#భవానీపురం,విజయవాడ	బాబాజీ హజరత్ సయ్యద్ అమీనుద్దీన్ చిష్టి, అలైహి రహ్ మా,కృష్ణా బ్యారేజ్ వద్ద,హజరత్ సయ్యద్ అలి హుసేన్ షాః ఖాదరి అలైహి రహ్ మా,పంజా సెంటర్,హజరత్ లోటే సోటే మస్తాన్ వలీ అలైహి రహ్ మా,కృష్ణా బ్యారేజ్ వద్ద, విజయవాడ	సయ్యద్ షా ఖాదరి అలైహి రహ్ మా,హజరత్ సయ్యద్ షా ముసాఫిర్ బుకారి
#గుంటూరు	హజరత్ షాబా హుస్సేని అలైహి రహ్ మా,హజరత్ సయ్యద్ బర్హానుద్దీన్ అలీషా ఖాద్రీ
#కడప	హజరత్ ఖ్వాజా సయ్యద్ షా; అమీనుల్లా మొహమ్మద్ ముహమ్మదుల్ హుశేని ఇష్టియుల్ ఖాదరి ఆస్థాన-ఎ-మగ్దూముల్లాహి,హజరత్ సూఫిసర్ మస్త్ సాని చిల్లాకష్ అరిపుల్లా ముహమ్మద్ ముహమ్మదుల్ హుశేని బడా సొందల్ ఆస్థాన-ఎ-మగ్దూముల్లాహి,ఖాదిముల్ ఫుఖార హజరత్ ఖ్వాజ సయ్యద్ షాః యదుల్లా ముహమ్మద్ ముహమ్మదుల్ హుశైని చిష్టిపుల్ ఖాదరి అస్తాన-ఎ-మఖ్ దుముల్లాహి,హజరత్ ఖ్వాజా సయ్యద్ షా పీరుల్లా ముహమ్మద్ ముహమ్మదుల్ హుశేని ఇష్టియల్ ఖాదరి ఆస్థాన-ఎ-మగ్ధూముల్లాహి
#పొన్నాడ, తూగో॥జిల్లా	హజరత్ బషీర్ బీబీ అలైహి రహ్ మా
#నరశింగపల్లి, విశాఖ జిల్లా	హజరత్ కాలేషా వలి బాబా అలైహి రహ్ మా
#కొత్తలంక, తూగో॥జిల్లా	హజరత్ అహ్మద్ ఆలీషా ఖాదరి అలైహి రహ్ మా
#కసుమూరు, నెల్లూరు జిల్లా	హజరత్ కరీముల్లా షా ఖాదరి అలైహి రహ్ మా
#రహ్మతాబాద్ (ఎ.ఎస్.పేట) నెల్లూరు జిల్లా	హజరత్ ఖ్వాజా నాయబ్-ఎ-రసూల్ అలైహి రహ్ మా
#గిద్దలూరు, ప్రకాశం జిల్లా	దస్తగీర్ మహాత్ములవారి గంధము
#అక్కయపాలెం, విశాఖపట్నం.	హజరత్ బాబా పహాడ్ వాలె అలైహి రహ్ మా,హజరత్ ఇస్హాక్ మదిని అలైహి రహ్ మా
# బెల్లంకొండ, గుంటూరు జిల్లా	హజరత్ తాజూల్ ఖాలి షేక్ మీరా హుస్సేన్ ఖాలీ బాబా
#పెనుగొండ	హజరత్ బాబా ఫక్రుద్దీన్ అలైహి రహ్ మా,నియాజ్ హజరత్ ఇమామ్ జాఫర్ సాధిక్ (ర.జి)
#కొండపల్లి	హజరత్ సయ్యద్ షాబుఖారీ ఖాద్రీ
#మొహిద్దీన్ పురం,అర్ధవీడు	హజరత్ సయ్యద్ జాహెద్
#గాయంపాడు, పెడన మం॥	హజరత్ మౌలా అలి
#ఏలూరు 	హజరత్ సయ్యద్ బాయజీద్
#పామర్రు	హజరత్ జియావుల్ హఖ్ లిముల్లాహ్ముహుబుల్లా చిష్టీ
#మల్లయ్యపాలెం కృష్ణా జిల్లా	హజరత్ సాలార్ షా ఖాదరి అలైహి రహ్ మా
#నాంపల్లి, హైదరాబాదు	హజరత్ యూసూ ఫైన్, అలైహి రహ్ మా
#నెల్లూరు	హజరత్ బారా షహీద్ అలైహి రహ్ మా

## ఇవీ చూడండి
* సూఫీ తత్వము
* దర్గాహ్
* ఔలియా

## బయటి లింకులు
* *[https://web.archive.org/web/20080930102841/http://www.angelfire.com/sd/urdumedia/urs.html A Wedding with the Divine]*, by Yousuf Saeed
* Urs Ajmer Sharif

వర్గం:భారతదేశంలో ఇస్లాం
వర్గం:సూఫీ తత్వము
వర్గం:ముస్లింల పండుగలు
కోలవెన్ను (ఇంటిపేరు)

*కృష్ణాజిల్లా కంకిపాడు మండలంలోని గ్రామం గురించి [[కోలవెన్ను]] వ్యాసం చూడండి.*

**కోలవెన్ను** తెలుగువారిలో కొందరి ఇంటి పేరు.

## ప్రముఖ వ్యక్తులు
*కోలవెన్ను రామకోటీశ్వరరావు :**కోలవెన్ను రామకోటేశ్వరరావు,** (1894- 1970) ప్రముఖ స్వాతంత్ర్య సమరయోధుడు, సంపాదకులు.ఇతను బందరు నుండి వెలువడిన '**త్రివేణి**' అనే సాంస్కృతిక పత్రికను సుమారు నాలుగు దశాబ్దాలు నిర్వహించాడు .
*కోలవెన్ను రామకృష్ణారావు : కోలవెన్ను రామకృష్ణారావు ప్రముఖ జాతీయవాది. సుప్రసిద్ధ ఆంగ్ల త్రైమాసిక పత్రిక త్రివేణి వ్యవస్థాపకుడు
*కోలవెన్ను మలయవాసిని : **కోలవెన్ను మలయవాసిని** తెలుగు రచయిత్రి, అధ్యాపకురాలు, ఉపన్యాసకురాలు.

## మూలాలు

వర్గం:ఇంటిపేర్లు
కోలవెన్ను రామకోటేశ్వరరావు

**కోలవెన్ను రామకోటేశ్వరరావు, ** (1894- 1970) ప్రముఖ స్వాతంత్ర్య సమరయోధుడు,  సంపాదకులు. ఇతను బందరు నుండి వెలువడిన త్రివేణి అనే సాంస్కృతిక పత్రికను సుమారు నాలుగు దశాబ్దాలు నిర్వహించాడు.

ఇతను గుంటూరు జిల్లా నరసారావుపేటలో 1894 సంవత్సరం అక్టోబరు 22న జన్మించాడు. న్యాయశాస్త్ర పట్టభద్రులై, కొన్నాళ్ళు న్యాయవాదిగా పనిచేసిన, పిదప జాతీయోద్యమం వైపు ఆకర్షితులయ్యాడు. బందరు జాతీయ కళాశాలలో మొదట ఉపాధ్యాయులుగా, తరువాత ప్రిన్సిపాల్ గాను పనిచేశాడు. 1930లో ఉప్పు సత్యాగ్రహం లోను, 1940లో వ్యక్తి సత్యాగ్రహంలోను, క్విట్ ఇండియా ఉద్యమంలోను పాల్గొని చెరసాలకు వెళ్ళాడు.

భారత దేశంలో వివిధ రాష్ట్రాల భాషా సాహిత్యాలను, ఇంగ్లీషు అనువాదాల ద్వారా, ఇతర రాష్ట్రాల వారికి పరిచయం చెయ్యటం, భారత జాతీయ జీవనంలోని భిన్నత్వంలో ఏకత్వాన్ని నిరూపించటంలాంటి వ్యాసాలతో త్రివేణి పత్రిక ధ్యేయంగా ఉండేది. 1928లో మొదలయిన త్రివేణిపత్రికలో సర్వేపల్లి రాధాకృష్ణన్, రాజాజీ, నెహ్రూ మొదలైన నాయకులు రచనలు చేసారు. మహాత్మా గాంధీ 1934లో బందరు వచ్చినప్పుడు త్రివేణి బాగుందని మెచ్చుకున్నాడు.

ఇతను 1970 సంవత్సరంలో మే 19న పరమపదించారు.

## వనరులు
* అక్కిరాజు రమాపతిరావు రాసిన 'ప్రతిభామూర్తులు', విజ్ఞాన దీపిక ప్రచురణ, 1991.
* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## మూలాలు

## వెలుపలి లంకెలు

వర్గం:తెలుగు పాత్రికేయులు
వర్గం:తెలుగు రచయితలు
వర్గం:1894 జననాలు
వర్గం:1970 మరణాలు
వర్గం:బందరులో జీవించిన ప్రముఖులు
వర్గం:గుంటూరు జిల్లా ఉపాధ్యాయులు
వర్గం:గుంటూరు జిల్లా పాత్రికేయులు
వర్గం:గుంటూరు జిల్లా రచయితలు
వర్గం:గుంటూరు జిల్లా స్వాతంత్ర్య సమర యోధులు
వర్గం:నరసరావుపేట
వర్గం:స్వాతంత్ర్య సమర యోధులు
నాగవల్లి

*తమలపాకు - తాంబూలం తయారీలో వాడే ఆకు
*నాగవల్లి (2010 సినిమా) - 2010 లో విడుదలైన తెలుగు చిత్రం
కడప (అయోమయ నివృత్తి)

* వైఎస్ఆర్ కడప జిల్లా - ఆంధ్రప్రదేశ్ లోని ఒక జిల్లా 
* కడప - వైఎస్ఆర్ కడప జిల్లా పరిపాలనా కేంద్రమైన పట్టణం
* కడప శాసనసభ నియోజకవర్గం 
* కడప లోక్‌సభ నియోజకవర్గం
* కడప మండలం
పంతుల జోగారావు

**పంతుల జోగారావు** తెలుగు కథకుడు. ఈయన అక్టోబరు 12, 1949లో విజయనగరం జిల్లా పార్వతీపురంలో జన్మించాడు.సాలూరు ప్రభుత్వ ఉన్నత పాఠశాలలో సీనియర్ తెలుగు పండిట్ గా పనిచేసి, 2007 అక్టోబరు 31 వ తేదీన పదవీ విరమణ చేసారు..
వీరి కథనశైలి సూటిగా, సరళంగా, స్వీయానుభవంలో వాస్తవానికి దగ్గరగా ఉంటుంది.

జోగారావు మొదటి కథ 'బహుమతి' 1966 లో ఆంధ్రప్రభలో ప్రచురించబడింది. వీరి అనేక కథలకు బహుమతులు లభించాయి. ఆంధ్రజ్యోతిలో ప్రచురించిన 'గోవుమాలచ్చిమికి కోటి దండాలు', ఆంధ్రపత్రికలో ప్రచురించిన 'మసి మరకలు', ఆంధ్రభూమిలో ప్రచురించిన 'ఊరికి నిప్పంటుకుంది', 'బొమ్మ', 'చింతలుతీరని చీకట్లు', 'శిక్ష', 'అభ్యంతరం లేదు' మొదలైన కథలకు బహుమతులు లభించి, మంచి గుర్తింపు తీసుకొని వచ్చాయి.

వీరు నవ్య వార పత్రికలో తెలుగు పద్యం వెలుగు జిలుగులు, పాల బువ్వ అనే ధారావాహిక శీర్షికలు నిర్వహించారు.
అలాగే, ఆంధ్ర భూమి మాస పత్రికలో వీరి ధారావాహిక శీర్షిక : తేనె లొలికే తెలుగు పద్యం.
నవ్య వార పత్రికలో దాదాపు 100 పైగా పుస్తక సమీక్షలు చేసారు.

మంచి కథ (రంజని ప్రచురణ), నేటి కథ ( కా.రా. మాస్టారి ప్రచురణ), కథా పార్వతీపురం, ఉత్తరాంధ్ర కథలు, ( విశాలాంధ్ర వారి ప్రచురణ ), తెలుగు కథా పారిజాతాలు, ( రమ్య సాహితి ప్రచురణ) కథా వాహిని 2005, ( వాహిని బుక్ ట్రస్టు వార ప్రచురణ ) తెలుగు కథ 1997 ( తెలుగు విశ్వ విద్యాలయం వారి ప్రచురక్ష్) నూరేళ్ళు, నూరుగురు కథకులు, నూరు కథలు ( జయంతి పాపా రావు ప్రచురణ ), బహుమతి ( సి.పి బ్రౌన్ ప్రచురణ ), కథా నగరం ( కొడవంటి కాశీపతి రావు ప్రచురణ ), పతంజలి తలపులు (శ్రీ.శ్రీ ప్రచురణలు ) యువ కవిత (అ.ర.సం. ప్రచురణ) .. లలో వీరి కథలు, ఇతర రచనలు చోటు చేసుకున్నాయి.

జోగారావు చతురలో ప్రచురించిన 'విషగుళిక', 'అపురూపం' నవలలు గుర్తించబడ్డాయి. వీరి కథ నరమేధం జరుగుతుందిని కె.వి.ఎల్.నరసింహారావు హిందీ లోకి అనువదించి, 'నరమేధ్' పేరుతో సారిక పత్రికలో ప్రచురించారు. వీరి కథల సంపుటి 'అపురూపం' 1998 లో డా.సి.నారాయణరెడ్డి గారిచే ఆవిష్కరించబడింది.

## కథలు:
* అపురూపం
* గోవు మా లచ్చిమికి కోటి దండాలు
* వేడుక
* నిలబడు
* శరణు శరణు. మొ. 300 పైగా కథలు. పది కథలకు బహుమతులు.

## వెలువడిన కథా సంపుటాలు

* అపురూపం ( 30 కథలతో ) ( ప్రచురణ : నామాల విశ్వేశ్వర రావు.)
* గుండె తడి ( 24 ) కథలతో ( విశాలాంధ్ర వారి ప్రచురణ.)

## మూలాలు
* కథా కిరణాలు : మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

వర్గం:1949 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:జీవిస్తున్న ప్రజలు
వర్గం:విజయనగరం జిల్లా రచయితలు
వర్గం:విజయనగరం జిల్లా ఉపాధ్యాయులు
1908 వేసవి ఒలింపిక్ క్రీడలు

right|thumb|200px|<center> 1908 ఒలింపిక్ క్రీడలలో పాల్గొన్న దేశాలు </center>
right|thumb|200px|<center> 1908 ఒలింపిక్ క్రీడలలో మారథాన్ పోటీ దృశ్యం</center>
1908 ఒలింపిక్ క్రీడలు లండన్లో జరిగాయి. ఇవి ఆధునిక ఒలింపిక్ క్రీడల పరంరపలో నాలుగవది. వాస్తవానికి 4వ ఒలింపిక్ క్రీడలు ఇటలీ రాజధాని నగరం రోంలో 1906లో జరుగవలసి ఉన్ననూ అంతర్జాతీయ ఒలింపిక్ కమిటీ అధ్యక్షుడు బారన్ పియరీ డి కోబార్టీన్ ఈ క్రీడలను నాలుగేళ్ళకోసారి మాత్రమే నిర్వహించాలనే ప్రతిపాదనను ఆమోదించినందువల్ల నాల్గవ ఒలింపిక్ క్రీడలు లండన్‌లో జరిగాయి. ఈ క్రీడలలో 22 దేశాల నుంచి 2008 క్రీడాకారులు 22 క్రీడలు, 110 క్రీడాంశాలలో పోటీపడ్డారు. ఏప్రిల్ 27న ప్రారంభమైన ఈ పోటీలు అక్టోబర్ 31 వరకు జరిగాయి. నిర్వాహక దేశమైన బ్రిటన్ 56 స్వర్ణాలతోపాటు మొత్తం 146 పతకాలను గెలుచుకొని ప్రథమస్థానంలో నిలిచింది. 
## అత్యధిక పతకాలు పొందిన దేశాలు
నిర్వాహక దేశమైన బ్రిటన్ 56 స్వర్ణాలను సాధించి ఈ పోటీలలో అగ్రస్థానం వహించింది. అమెరికా, స్వీడన్‌లు తరువాతి స్థానాలు పొందాయి.
:::
## నిర్వహించిన క్రీడలు

* 20px ఆర్చెరీ
* 20px అథ్లెటిక్స్
* బాక్సింగ్
* 20px సైక్లింగ్
* డైవింగ్
* 20px ఫెన్సింగ్

* స్కేటింగ్
* 20px ఫుట్‌బాల్
* 20px జిమ్నాస్టిక్స్
* హాకీ
* జూ డి పామె
* లాక్రోస్

* పోలో
* రాకెట్స్
* 20px రోయింగ్
* రగ్బీ
* సెయిలింగ్
* షూటింగ్

* 20px స్విమ్మింగ్
* 20px టెన్నిస్
* టగ్ ఆఫ్ వార్
* వాటర్ మోటార్ స్పోర్ట్స్
* 20px వాటర్ పోలో
* రెజ్లింగ్

## పాల్గొన్న దేశాలు

* అమెరికా
* అర్జెంటీనా
* ఆస్ట్రలేషియా
* ఆస్ట్రియా
* బెల్జియం
* బొహెమియా
* కెనడా
* డెన్మార్క్

* ఫిన్లాండ్
* ఫ్రాన్స్
* జర్మనీ
* గ్రీసు
* బ్రిటన్
* హంగేరీ
* ఇటలీ

* నెదర్లాండ్స్
* నార్వే
* రష్యా
* దక్షిణ ఆఫ్రికా
* స్వీడన్
* స్విట్జర్లాండ్
* టర్కీ

## ఇవి కూడా చూడండి
* ఒలింపిక్ క్రీడలు

## బయటి లింకులు
* White City Stadium/BBC radio
* ''The London Olympics'' by Russell James

వర్గం:ఒలింపిక్ క్రీడలు
వర్గం:1908
బభ్రువాహనుడు

thumb|నాగులతో పోరాడుతున్నబభృవాహనుడు - రాజ్మానామా నుండి ఒక దృశ్యం
**[[బభృవాహనుడు]]** అర్జునుడు, మణిపురపు రాకుమారి చిత్రాంగదలకు కలిగిన కుమారుడు.

అర్జునుడు అరణ్యవాసం చేసే సమయంలో ఒకనాడు మణిపుర రాజ్యానికి చేరుకున్నాడు. ఇప్పటి మణిపూర్‌ రాష్ట్రమే ఆనాటి మణిపుర రాజ్యమని ఓ నమ్మకం. ఆ రాజ్యాన్ని పాలిస్తున్న చిత్రవాహనునికి ఒక్కతే కుమార్తె. ఆమే చిత్రాంగద! అర్జునుడు, చిత్రాంగద తొలిచూపులోనే ప్రేమలో పడ్డారు. పెద్దల అనుమతితో వివాహమూ చేసుకున్నారు. కానీ ఆ వివాహానికి ఓ షరతుని పెట్టాడు చిత్రవాహనుడు. తనకు మగసంతానం లేని కారణంగా తన కుమార్తెకి పుట్టబోయే కుమారుడే మణిపురానికి రాజు కావాలన్నదే చిత్రవాహనుడి అభిలాష. అందుకోసం అర్జునుడు తన భార్యాపిల్లలను తన వద్దనే వదిలి వెళ్లాలన్నదే చిత్రవాహనుడి షరతు. ప్రేమవశాన ఉన్న అర్జునుడు ఆ షరతుకి ఒప్పుకోక తప్పలేదు. కొన్నాళ్లకు వారికి ఒక సంతానం కలిగింది. షరతు ప్రకారం అర్జునుడు వారివురినీ వదిలి తనదారిన తాను హస్తినకు ప్రయాణమయ్యాడు. . బభృవాహనుడు తన తాత తదనంతరం మణిపురమును పాలించాడు. అతనికి కిమ్వేక అనే భార్య ఉంది, ఆమె నుండి ఆరుష అనే కుమారుడు, కుమార్తె కృతిక ఉన్నారు.

కురుక్షేత్ర సంగ్రామం తరువాత యధిష్టురుడు చేసిన అశ్వమేధ యాగంలో భాగంగా అర్జునుడు మణిపురము వచ్చినప్పుడు బభృవాహనుడు అర్జునునికి ఎదురేగి పాదాభివందనము చేసాడు. అర్జునునికి తన కుమారుడు వీరుని వలే ఎదిరించకుండా లొంగిపోవుట నచ్చక "వీరపుత్రులు యుద్ధమునకు వెనుకాడరు" అని పల్కాడు. బభృవాహనుడు తన తండ్రి మాటలకు కుంగిపోయి తన రాజధానికి చేరాడు. ఆ విషయము తెలుసుకొన్న అర్జునుని భార్య అయిన కౌరవ్యుడు కుమార్తె ఉలూచి బభృవాహనుడు వద్దకు వచ్చి యుద్ధము చేసి తండ్రిని సంతోషపెట్టమని చెప్పింది. అంతట సకల సైన్యముతో బభృవాహనుడు అర్జునునిపై దండెత్తాడు. ఆ యుద్ధములో అర్జునుని బాణమునకు బభృవాహనుడు మూర్చపోయినాడు. కాని బభృవాహనుడు మూర్చపోక ముందు ప్రయోగించిన బాణము అర్జునుని రొమ్ములో గ్రుచ్చుకుని అర్జునుని ప్రాణం తీసింది. ఈ విషయము తెలిసి చిత్రాంగద, ఉలూచి రణరంగమునకు వచ్చారు. అంతలో బభృవాహనుడు మూర్చనుంచి తేరుకుని లేచి తండ్రి మరణించాడని తెలుసుకుని హతాశుడై ఉలూచిని దుర్భాషలాడి, ప్రాయోపవేశము చేసి ప్రాణాలు విడుచుటకు సిద్దమయ్యాడు. అప్పుడు ఉలూచి బభృవాహనునికి సంజీవనిమణిని ఇచ్చి అర్జునుని గుండెలపై ఉంచమని చెప్పింది. అర్జునుడు తిరిగి బ్రతికాడు. ఉలూచి వారికి కురుక్షేత్ర సంగ్రామంలో అర్జునుడు భీష్ముని (ఎనిమిదవ వసువు అవతారం) చంపుట వల్ల వసువులు ఇచ్చిన శాపం గురించి వివరించింది.

## చూడండి
* మహాభారతము
* భగవద్గీత
* బభ్రువాహన (సినిమా)

వర్గం:మహాభారతం
వర్గం:పురాణ పాత్రలు
చిత్రాంగదుడు

**చిత్రాంగదుడు** శంతనుడు, సత్యవతిల మొదటి కుమారుడు. విచిత్రవీర్యుడు ఇతని తమ్ముడు. భీష్ముడు సత్యవతికి కాక శంతనుడు, గంగలకు కలిగిన కుమారుడు. భీష్ముడు తన శపథం మేరకు చిత్రాంగదుని హస్తినాపుర సింహాసనానికి పట్టాభిషిక్తుని చేసాడు. చిత్రాంగదుడు బలవంతుడనని అహంకారము కలవాడు. అదే పేరు కలిగిన ఒక గంధర్వ రాజు చిత్రాంగదుని యుద్ధానికి పిలిచాడు. ఆ యుద్ధంలో గంధర్వ రాజు చిత్రాంగదుని చంపాడు. చిత్రాంగదుని మరణం తరువాత భీష్ముడు విచిత్రవీర్యుని పట్టాభిషిక్తుని చేసాడు.

## వివరాలు
శంతన మహారాజు గంగాదేవిని కలిసి భీష్ముడిని పుత్రునిగా పొందుతాడు. అష్టవసువుల శాపాన్ని ఉద్ధరించడానికి ఆమె పుట్టిన వెంటనే ఏడుమంది శిశువులను గంగపాలు వేస్తుంది. అష్టమ వసువైన భీష్ముడిని చంపబోగా శంతనుడు ఆమెను వారించడంతో ముందుగా చేసుకున్న ఒప్పందం ప్రకారం ఆమె శంతనుణ్ణి వదిలి వెళ్ళిపోతుంది. తర్వాత శంతనుడు సత్యవతిని పెళ్ళి చేసుకోవాలనుకుంటాడు. కానీ తనకు పుట్టబోయే సంతానానికి రాజ్య అర్హత ఉండదని అడ్డుపడుతుంది. అప్పుడు భీష్ముడు తనకు రాజ్యం వలదనీ, పెళ్ళి కూడా చేసుకోనని ఆమెకు మాట ఇచ్చి తండ్రి వివాహం జరిపిస్తాడు. తర్వాత ఆమెకు ఇద్దరు పుత్రులు జన్మిస్తారు. ఒకరు చిత్రాంగదుడు. మరొకడు విచిత్ర వీర్యుడు. వీరు చిన్నతనంలో ఉండగానే శంతనుడు మరణించాడు.

రాజ్యభారమే కాక వారిద్దరి పోషణా భారం కూడా భీష్ముడిమీద పడుతుంది. భీష్ముడు వారిని పెంచి పెద్దచేసి ముందుగా పెద్దవాడైన చిత్రాంగదుడిని రాజును చేస్తాడు. అతను మహావీరుడై అనేక యుద్ధాలు చేస్తాడు. అదే అహంకారంతో తన పేరే కలిగిన గంధర్వరాజుతో యుద్ధం చేసి మరణిస్తాడు. దాంతో భీష్ముడు అతని తమ్ముడైన విచిత్రవీర్యుని రాజును చేస్తాడు.

## చూడండి
* మహాభారతము
* భగవద్గీత

## మూలాలు

వర్గం:పురాణ పాత్రలు
ఉత్తర

**ఉత్తర** విరాటుడు కుమార్తె. ఉత్తరుడు ఈమె సహోదరుడు.

ఉత్తర విరాటరాజు, సుధేష్ణ కూఁతురు. ఉత్తరుని చెల్లెలు. అభిమన్యుని భార్య. పరీక్షిత్తుని తల్లి. ఈమెకు అర్జునుఁడు అజ్ఞాతవాసమపుడు బృహన్నల అను నామములో నాట్యము కఱపెను. అశ్వత్థామ ప్రయోగించిన అపాండవాస్త్రము ఈమెగర్భమున ఉండిన పిండమును హింసింపఁగా ఆ వేదనను ఈమె సహింపనోపక సంకటపడుటనుచూచి కృష్ణుఁడు ఈమెగర్భము ప్రవేశించి యాపిండమును రక్షించెను. కాన ఆబిడ్డకు పరీక్షిత్తు అను పేరు కలిగెను.

పాండవులు తమ అజ్ఞాతవాసం విరాటుని కొలువులో చేసారు. అర్జునుడు తను ఇంద్రలోకంలో అప్సరసల వద్ద నేర్చుకున్న నాట్యము ఉత్తరకు నేర్పించాడు. తరువాత అర్జునుడు ఉత్తరను తన కుమారుడు అభిమన్యునితో వివాహము చేసాడు. అభిమన్యుడు పిన్న వయసులోనే కురుక్షేత్ర సంగ్రామంలో మరణించాడు. అభిమన్యుడు మరణించే సమయమునకు ఉత్తర గర్భందాల్చి ఉన్నది. ఆమెకు పుట్టిన కుమారుడు పరీక్షిత్తు. యధిష్టురుని తరువాత హస్తినాపురానికి పరీక్షిత్తు రాజు అయ్యాడు.

## చూడండి
*మహాభారతం
*కురుక్షేత్ర సంగ్రామం

వర్గం:మహాభారతం
వర్గం:పురాణ పాత్రలు
చిత్రాంగద

**చిత్రాంగద** తూర్పు హిమాలయాలలోని మణిపురపు రాకుమారి, అర్జునుని భార్య. వీరికి బభృవాహనుడు అను కుమారుడు జన్మించాడు.

## తొలి జీవితం
మహాభారత కాలంలో మనలూర్ అనేది భారతదేశంలోని దక్షిణ ప్రాంతంలో ఒక రాజ్యం. దీనిని చిత్రవాహనుడు అనే రాజు పరిపాలించాడు. అతనికి చిత్రాంగద ఒక్కతే సంతానం. చిత్రవాహనుడికి వేరే వారసుడు లేనందున, చిత్రంగదకు యుద్ధంలో పరిపాలనలో శిక్షణ ఇచ్చాడు. ఆమె రాజ్య ప్రజలను రక్షించే నైపుణ్యాన్ని నేర్చుకుంది.

## వివాహం
పాండవ రాజు అర్జునుడు, చిత్రాంగదను ఎలా కలిశాడో మహాభారతంలో వివరించబడలేదు. రవీంద్రనాథ్ ఠాగూర్ రాసిన *చిత్ర* నాటకంలో చిత్రాగదను మగ బట్టలు ధరించిన యోధురాలుగా చిత్రీకరించాడు. అరణ్యవాసం చేసే సమయంలో మణిపుర రాజ్యాన్ని సందర్శించిన అర్జునుడు అందమైన చిత్రాంగద నిజాయితీ, ధైర్యం చూసి ఆమెతో ప్రేమలో పడ్డాడు.

వివాహం చేసుకోవడానికి ఆమె తండ్రిని సంప్రదించినప్పుడు, రాజు తన పూర్వీకుడు ప్రభంజన కథను చెప్పాడు. సంతానం లేని ప్రభంజన అనేక యజ్ఞాలు, యాగాలు చేశాడు. మహాదేవుడు ప్రత్యక్షమై, తన జాతికి చెందిన ప్రతి వారసుడికి ఒక బిడ్డ పుట్టాలని వరం ఇచ్చాడు. కనుక చిత్రాంగదకు కలిగే సంతానము మణిపురంలోనే ఉండి రాజ్యాన్ని పరిపాలించాలని చిత్రవాహనుడు పెట్టిన షరతుకు అంగీకరించి అర్జునుడు, చిత్రాంగదను వివాహం చేసుకొని అతను ఆమెతో మూడు సంవత్సరాలు ఉండిపోయాడు. చిత్రాంగద కొడుకుకు జన్మనిచ్చిన తరువాత అర్జునుడు తన సంచారాన్ని తిరిగి ప్రారంభించాడు. తన తాత తదనంతరం మణిపురంను బభృవాహనుడు పాలించాడు.

## తరువాతి జీవితం
అర్జునుడు ఆమెను విడిచిపెట్టి హస్తినాపురానికి తిరిగి వస్తూ ఆమెను తన రాజ్యానికి తీసుకువెళతానని మాట ఇచ్చాడు. చిత్రాంగద తన కొడుకు పెంపకాన్ని చూసుకుంది. చిత్రాంగద, ఆమె రాజ్యం గురించి మహాభారతంలోని అనేక అధ్యాయాలలోప్రస్తావించలేదు. మరొక వైపు, పాండవులు చివరకు కౌరవులపై యుద్ధంలో విజయం సాధించారు. యుధిష్ఠిరుడు హస్తినాపురానికి రాజు అయ్యాడు. యుద్ధ సమయంలో తన సొంత బంధువులను చంపానన్న బాధతో అతని మనస్సు చంచలమైనది. ఋషుల సలహామేరకు అశ్వమేధ యజ్ఞాన్ని నిర్వహించి, అలంకరించబడిన గుర్రాన్ని రాజ్యం అంతటా పంపించాడు. అది ఎక్కడైనా పోటీ పడకుండా పోతే, అ భూమిని రాజు స్వాధీనం చేసుకుంటాడు. గుర్రం బాధ్యత అర్జునుడు చూసుకుంటున్నాడు. గుర్రం దక్షిణం వైపు కదులుతుండగా, ఒక యువకుడు అర్జునుడిని అడ్డగించాడు. అర్జునుడు ఆ యువకుడి వివరాలు అడిగినప్పుడు, అతను ఆ భూమికి యువరాజునని, యుద్ధం చేయడానికి ఈ వివరాలు చాలని అంటాడు. భీకర యుద్ధం ప్రారంభమై, తనపై బాణాలు రావడం చూసి అర్జునుడు అశ్చర్యపోతాడు.

చివరకు యువకుడు వేసిన బాణంతో అర్జునుడు అపస్మారక స్థితిలోకి వెలుతాడు. ఆ క్షణం ఆ యువకుడు చిత్రాంగద కుమారుడని అర్జునుడు గ్రహిస్తాడు. ఈ సంఘటన గురించి విన్న చిత్రాంగద ఏడుస్తూ అక్కడికి వచ్చి, అర్జునుడిని చూస్తుంది. అర్జునుడి మరో భార్య ఉలూపి, చనిపోయిన మనుష్యులను తిరిగి బ్రతికించగల మృత్యసంజీవి (రాతి)తో అక్కడికి వచ్చి, అర్జునుడికి తన సొంత కొడుకు చేత చంపబడే శాపం ఉందని, ఈ సంఘటనతో అతను తన శాపం నుండి విముక్తి పొందాడని చిత్రాంగద, బబ్రువాహనులతో చెప్తుంది. అర్జునుడు మృత్యసంజీవితో మేల్కొని, తన భార్యలను కొడుకును చూశాడు. అర్జునుడు ఉలుపి, చిత్రాంగద, ఆమె కుమారుడు బబ్రువాహనులను హస్తినాపురానికి తీసుకువెళతాడు. అక్కడ చిత్రాంగద గాంధారి సేవకురాలిగా మారి, తన జీవితాన్ని గాంధారి సేవలో గడిపింది.

## పదవి విరమణ
కలియుగం ప్రారంభమైన తరువాత ద్రౌపదితోపాటు పాండవులు పదవీ విరమణ చేసి, వారి ఏకైక వారసుడు అర్జునుడి మనవడు పరిక్షిత్తుకు సింహాసనాన్ని అప్పగించారు. వారి వస్తువులు, సంబంధాలన్నింటినీ విడిచిపెట్టి తమ కుక్కలతో కలిసి హిమాలయాలకు తమ చివరి తీర్థయాత్ర చేసారు. చిత్రాంగద తన రాజ్యమైన మణిపురంకు తిరిగి వెళ్ళింది.

## చూడండి
* మహాభారతం

## మూలాలు

వర్గం:మహాభారతం
వర్గం:పురాణ పాత్రలు
ఉత్తర కుమారుడు

**[[ఉత్తరుడు]]** విరాటరాజు, సుధేష్ణ కుమారుడు. ఉత్తర ఇతని సహోదరి.

పాండవులు తమ అజ్ఞాతవాసం విరాటుని కొలువులో చేసారు. ఒకసారి పాండవుల అజ్ఞాతవాసం భంగము చేయుటకు ధుర్యోధనాది కౌరవులు విరాట రాజ్యముపై ఇరువైపులా దండెత్తారు. అందరు వీరులు ఒకవైపు దండెత్తిన కౌరవ సైన్యాన్ని ఎదుర్కొనుటకు వెళ్లారు. రెండవ వైపు నుంచి వస్తున్న కౌరవ సైన్యాన్ని ఎదుర్కొనుటకు వీరులు ఎవరూ లేని సమయమున ఉత్తరుడు తాను ఒక్కడినే ఎదుర్కొనగలనని ప్రగల్భాలు పలికి అర్జునుని రధసారధిగా కౌరవ సేనపై దండెత్తెను. ఆ యుద్ధములో భయపడుతున్న ఉత్తరుని రధసారధ్యం చేయమని చెప్పి అర్జునుడు కౌరవ సైన్యాన్ని ఓడించాడు. ఈ యుద్ధమందు అర్జునుడు ప్రయోగించిన సమ్మోహనాస్త్రం వల్ల ధుర్యోధనుడు, కర్ణుడు, భీష్ముడు మొదలగువారు ఉన్న మొత్తం కౌరవ సేన కొంతసేపు స్పృహ తప్పి పడిపోయారు. అప్పుడు ఉత్తరుడు కౌరవ వీరుల తలపాగాలు కత్తిరించి తెచ్చి ఉత్తరకు ఇచ్చాడు.

ఇతని కూతురు ఇరావతిని పరీక్షిత్తు నకు వివాహము చేసెను.

కురుక్షేత్ర సంగ్రామంలో ఉత్తరుడు పాండవుల పక్షాన యుద్ధం చేసి మొదటి రోజే శల్యుని చేతిలో మరణించాడు.

## చూడండి
*మహాభారతం
*కురుక్షేత్ర సంగ్రామం

వర్గం:మహాభారతం
వర్గం:పురాణ పాత్రలు
విరాటుడు

thumb|372x372px|విరాటరాజు తన కొలువులో ఆసీనుడైన ప్రతిరూప చిత్రం
**విరాటరాజు** మహాభారతం ఇతిహాసంలోని నాలుగవ భాగం విరాట పర్వము ప్రథమాశ్వాసము  లోని పాత్ర. పాండవులు తమ అజ్ఞాతవాసం  సమయంలో ఒక సంవత్సరం విరాటురాజు కొలువులో గడిపారు. విరాటరాజు భార్య సుదేష్ణ.వీరి కుమారుడు యువరాజు ఉత్తరుడు, యువరాణి ఉత్తర. విరాటరాజు కురుక్షేత్ర సంగ్రామంలో పాండవుల పక్షాన  తన ముగ్గురు కుమారులు, ఉత్తరుడు, శ్వేత, శంఖలతో యుద్ధం చేసి ద్రోణుని చేతిలో మరణిస్తారు.ఉత్తరను వివాహం అభిమన్యునితో జరిగింది

## చరిత్ర
విరాట అనేది విరాట అనే మత్స్య రాజు పాలించిన రాజ్యం. పాండవులు తమ 13 సంవత్సరాల అజ్ఞాతవాసంలో 12 సంవత్సరాల అటవీ జీవితం చేసిన తరువాత కామ్యక ద్వైత అడవులలో గడిపారు.నేటి రాజస్థాన్ రాజధాని జైపూర్ జిల్లాలో విరాట రాజధాని ఆధునిక బైరత్ నగరం.ఇది మత్స్యకారుల జాతి పాలించే ఈ విరాట రాజ్యం. బెస్త జనపదులకు సంబంధించింది. విరాట్ అంటే గొప్ప, మహా మొదలైన అర్థాలు సూచిస్తాయి. అందుకే విరాటరాజ అంటే మహారాజు.మత్స్య లేదా మత్స (చేపలకు సంస్కృతం) శాస్త్రీయంగా మీనా అని పిలుస్తారు. భారతదేశ వేద నాగరికత స్థితిలో ఇది ఒక తెగ పేరు. విరాటరాజ్యం కురస్ రాజ్యానికి దక్షిణాన, యమునకు పశ్చిమాన పాంచాల రాజ్యం నుండి వేరు చేయబడింది.ఇది సుమారుగా రాజస్థాన్ లోని జైపూర్ రాష్ట్రానికి అనుగుణంగా ఉంటుంది.సరస్వతి నది సమీపంలో నివసించే ప్రజల చేపలు పట్టడం ప్రధాన వృత్తి.నది ఎండిపోయిన తరువాత, వారు ఇప్పుడు ద్రావిడ భాషలలో "చేప" అని అర్ధం "చంబల్" అని పిలువబడే చార్మన్వతి నదికి వలస వచ్చారు. అక్కడ నుండి వారు మరింత దక్షిణ భారతదేశానికి వెళ్లారు.మత్స్య రాజధాని విరాటనగర ఆధునిక బైరత్ వద్ద ఉంది. దీనికి దాని వ్యవస్థాపక రాజు విరాటరాజు పేరు పెట్టబడింది.పాలి సాహిత్యంలో, మత్స్య తెగ సాధారణంగా సురసేనతో సంబంధం కలిగి ఉంటుంది.ఇది పశ్చిమ మత్స్య చంబల్ ఉత్తర ఒడ్డున ఉన్న కొండ ప్రాంతం. రాజస్థాన్ మీనాస్ విరాట్ నగర్ పాలకుడు విరాట సోదరులు. బంధువులుగా భావిస్తారు.వారు 11 వ శతాబ్దం వరకు ఈ ప్రాంతాన్ని విరాట్ నగర్ దగ్గర పరిపాలించారు.ఈ ప్రాంతం నుండి చాలా చారిత్రక ఆధారాలు బుద్ధుని కాలంలో లభించాయి.వారి చివరి రాజ్యాలలో ధుంధర్ అతిపెద్దది. తరువాత ఈ ప్రాంతం 11 వ శతాబ్దం నుండి 1947 లో భారతదేశం స్వాతంత్ర్యం పొందిన వరకు కచ్వాహా రాజవంశం చేత పాలించబడింది.ఉత్తర భారతదేశంలోని మీనాస్, దక్షిణ భారతదేశంలోని మీనవర్స్, వలయార్లు, అరయార్లు వారి పూర్వీకుల జన్వువులు, వృత్తిలో ఈనాటికీ ఒకరికొకరు దగ్గరి సంబంధం కలిగి ఉన్నారు.ఈ దక్షిణ భారత మత్స్యకార వర్గాలన్నీ ఇప్పుడు ఆంధ్రప్రదేశ్త, తెలంగాణ, కర్ణాటక, తమిళనాడు, కేరళకు చెందిన బెస్త, పరవర్, ముక్కువర్, మోగవీర, గంగవర్, జాలరి, దీవర తెగలకు చెందినవి.హిందూ పురాణాలు (స్కంద పురాణం కావేరి పురాణం) ప్రకారం మత్స్య దేశ చక్రవర్తి కుమారుడు  చంద్రవంశ క్షత్రియుడి చంద్ర వర్మ చెందిన పూర్వీకుడని పేర్కొన్నారు.
## ఇవి కూడా చూడండి

### పాండవుల వేషధారణ
పాండవుల వనవాసానంతరం (అరణ్యవాసం) ముగిసి, అతి రహస్యంగా, చాతుర్యంగా, కౌరవులకు తెలియకుండా అజ్ఞాతవాసంను నిర్విఘ్నముగా గడపాలని విరాటనగరానికి పయనం ...

### విరాట రాజు కొలువులో పాండవులు
పాండవులు అజ్ఞాతవాసంలో విరాట రాజు కొలువులో ఒక సంవత్సరం కాలం గడుపుతారు.


## ఇవి కూడా చూడండి
*మహాభారతం
*కురుక్షేత్ర సంగ్రామం

## మూలాలు

## వెలుపలి లంకెలు

* ఇంటర్నెట్ ఆర్చీవులో అరణ్యపర్వము - సాహిత్య అకాడమీవారి ప్రచుర

వర్గం:మహాభారతం
వర్గం:పురాణ పాత్రలు
మయుడు

**మయుడు** అసురుల, దైత్యుల, రాక్షసుల రాజు. ఇతనికి మయాసురుడు అని కూడా పేరు.

## త్రిపుర
మయుడు త్రిపుర అను మూడు ఎగిరే పట్టణములను నిర్మించి వాటికి రాజుగా ఉన్నాడు. ఈ పట్టణాలు గొప్ప ఐశ్వర్యము, బలముతో ప్రపంచం మీద ఆధిపత్యం చెలాయిస్తూ ఉన్నాయి. కానీ వాటి చెడు గుణము వల్ల శివుడు వాటిని నాశనము చేసాడు. ఆ నాశనమును శివ భక్తుడైన మయుడు తప్పించుకున్నాడు.

## రామాయణంలో
మయుడు *మయ రాష్ట్ర* అను పట్టణాన్ని నిర్మించి తన రాజధానిగా చేసికొన్నాడు. *మయ రాష్ట్ర*ను ఇప్పుడు మీరట్ అని పిలుస్తారు. లంకాధిపతి అయిన రావణుని అందమైన భార్య మండోదరి మయుని కుమార్తె.

## మహాభారతంలో
యధిష్టురునికి ఇంద్రప్రస్థంలో ఒక అధ్భుతమైన భవనమును నిర్మించి ఇచ్చాడు. ఆ భవనమే మయసభగా పేరొందింది.

## చూడండి
* మహాభారతం
* రామాయణం

వర్గం:మహాభారతం
వర్గం:పురాణ పాత్రలు
ద్రుపదుడు

**ద్రుపదుడు** పాంచాల దేశానికి రాజు. ఇతనికి **యజ్ఞసేనుడు** అని కూడా పేరు.

విద్యాభ్యాస సమయంలో ద్రోణుడు అతడికి సహాధ్యాయి, మంచి మిత్రుడు. తమ మైత్రిని పురస్కరించుకుని, తన సకల సంపదలను పంచుకుంటాను అని ద్రోణునికి మాట ఇచ్చాడు. ద్రుపదుడు రాజ్యాధికారానికి వచ్చాక ద్రోణుడు అతనిని కలసి, చిన్నప్పుడు ఇచ్చిన మాట గుర్తు చేసి సహాయం చేయమన్నాడు. ద్రుపదుడు అతడిని గుర్తించనట్లుగా నటించి, అవమానించి పంపివేసాడు. ఆ సంఘటనతో ద్రోణుడు ద్రుపదునిపై కోపం వహించి ఉన్నాడు. తరువాత ద్రోణుడు హస్తినాపురం సందర్శించి కౌరవ పాండవులకు గురువుగా నియమితుడయ్యాడు. విద్యాభ్యాసం పూర్తయిన తరువాత గురుదక్షిణగా ద్రుపదుని బంధించి తెమ్మని తన శిష్యులను అడిగాడు. అర్జునుడు ద్రుపదుని బంధించి తెచ్చి ద్రోణునికి సమర్పించాడు. ద్రోణుడు అతడిని అవమానించి, రాజసభలో ద్రుపదుడు తనకు చేసిన అవమానానికి ప్రతీకారం తీర్చుకున్నాడు.

భీష్ముని చేతిలో భంగపడిన అంబ, శిఖండిగా ద్రుపదునికి జన్మించింది. ద్రుపదుడు ద్రోణుడు తనకు చేసిన అవమానానికి ప్రతీకారం తీర్చుకొనేందుకు యాగం చేసాడు. ఆ యాగ ఫలంగా ద్రౌపది, దృష్టద్యుమ్నులను సంతానంగా పొందాడు.

కురుక్షేత్ర సంగ్రామంలో ద్రోణుడు ద్రుపదుని చంపాడు. ఆ యుద్ధంలోనే దృష్టద్యుమ్నుడు ద్రోణుని వధించాడు.

## చూడండి
*మహాభారతం

## మూలాలు

వర్గం:మహాభారతం
వర్గం:పురాణ పాత్రలు
గుంటుపాలెం

**గుంటుపాలెం**, ఇది పల్నాడు జిల్లా,శావల్యాపురం మండలంలోని రెవిన్యూయేతర గ్రామం.

వర్గం:శావల్యాపురం మండలం లోని రెవిన్యూయేతర గ్రామాలు
భారతదేశపు జిల్లా

thumb|"భారతదేశంలోని రాష్ట్రాలు, కేంద్రపాలిత ప్రాంతాలు", పట్టిక ప్రకారం సంఖ్యలు ఇవ్వబడ్డాయి.
**జిల్లా** భారతదేశంలో రాష్ట్రం తరువాత స్థాయి పాలనా విభాగం. ప్రతి రాష్ట్రాన్ని పరిపాలనా సౌలభ్యం కొరకు కొన్ని జిల్లాలుగా విభజించారు. ప్రతి జిల్లాకు ఒక ఐ.ఏ.యస్. అధికారి కలెక్టర్ గా ఉంటాడు. 2001 లో దేశం లోని జిల్లాల సంఖ్య 593 కాగా 2011 లో 640 కి పెరిగింది. , దేశంలో 773 జిల్లాలున్నాయి. 
## విశేషాలు
* ఉమ్మడి అనంతపురం జిల్లా కంటే వైశాల్యంలో చిన్న దేశాలు: మాల్టా, గ్రెనెడా, ఆండొర్రా, బహ్రైన్, బ్రూనే, కేప్వర్ద్, సైప్రస్, డొమినికా, ఫిజీ, గాంబియా, జమైకా, కువైట్, లెబనాన్, లక్సెంబర్గ్, మారిషస్,, పోర్టోరికో, కతార్, సీషెల్స్, సింగపూర్, స్వాజీలాండ్, టాంగో.ట్రినిడాడ్, టుబాగో, వనౌటు.
*పార్లమెంటు స్థానాల కంటే జిల్లాల సంఖ్య ఎక్కువగా ఉన్న రాష్ట్రాలు (19, కేంద్ర పాలిత ప్రాంతాలు (4) : అరుణాచల్ ప్రదేశ్, అసోం, చత్తీస్ గఢ్, హర్యానా, హిమాచల్ ప్రదేశ్, జమ్ము కాశ్మీర్, ఝార్ఖండ్, కర్నాటక, మధ్యప్రదేశ్, మణిపూర్, మేఘాలయ, మిజోరం, నాగాలాండ్, ఒడిషా, పంజాబ్, రాజస్తాన్, సిక్కిం, త్రిపుర, ఉత్తరాఖండ్, అండమాన్ నికోబార్ దీవులు, డామన్ డయ్యు, పుదుచ్చేరి, ఢిల్లీ.
* జిల్లాల సంఖ్య అసలు పెరగని రాష్ట్రాలు (6) : బీహార్, హిమాచల్ ప్రదేశ్, కేరళ, సిక్కిం, 

## ఇవీ చూడండి
* భారతదేశ జిల్లాల జాబితా
* ఆంధ్రప్రదేశ్ జిల్లాలు
* తెలంగాణ జిల్లాలు

## మూలాలు

## వెలుపలి లంకెలు

వర్గం:భారతదేశం లోని జిల్లాలు
వర్గం:పాలనా విభాగాలు
వికర్ణుడు

హిందూ ఇతిహాసం మహాభారతంలో, **వికర్ణుడు** కౌరవులలో మూడవవాడు. అతను ధృతరాష్ట్రుడు, గాంధారి ల కుమారుడు. అతను దుర్యోధనుడికి సోదరుడు. కొన్ని గ్రంథాలలో అతను కౌరవులలో మూడవ వానిగానూ, మరికొన్నింటిలో "మూడవ-బలమైన" వ్యక్తిగానూ చెప్పబడింది. అతను గాంధారి 99 మంది పిల్లలలో దుర్యోధనుడు, దుశ్శాసనుడి తరువాతవాడు. పాచికలాటలో ధర్మరాజు ద్రౌపదిని కూడా ఓడిపోయినపుడు ఆమెకు జరిగిన అవమానాన్ని ప్రశ్నించిన ఏకైక కౌరవ వీరునిగా చరిత్రలో నిలిచాడు.

## జీవిత విశేషాలు
ద్రోణాచార్యుని వద్ద విద్యనభ్యసించాడు. కౌరవుల విద్యాభ్యాసం అయిన తరువాత వారిని గురుదక్షిణగా ద్రుపదుని తనవద్దకు తీసుకొని రమ్మని ద్రోణాచార్యుడు అడిగాడు. దుర్యోధనుడు, దుశ్శాసనుడు, యుయుత్సుడు, మిగిలిన కౌరవ వీరులతో కలసి వికర్ణుడు కూడా పాంచాల దేశంపై యుద్ధానికి వెళ్తాడు. వారి దాడిని ద్రుపదుడు తిపికొదతాడు. వికర్ణుడు, అతని సోదరులతో పాటు బలవంతంగా పారిపోయి యుద్ధ క్షేత్రాన్ని విడిచిపెట్టాడు.

## పాచికలాట
మహాభారతంలో పాచికల ఆట సందర్భంగా, ద్రౌపదిని కురుసభకు తీసుకొని రమ్మని దుర్యోధనుడు ప్రాతికామిని పంపినపుడు, ఆమె 'నేను ధర్మ విదితయా, అధర్మ విదితయా' కనుక్కొని రమ్మని సభకు తిరిగి పంపిస్తుంది. దానికి సభలో ఎవరూ సమాధానం చెప్పలేకపోయారు. దుశ్శాసనుడు ఆమెను సభలోనికి జుట్టు పట్టుకొని లాగుకొని వచ్చెను. ఈ దురంతాన్ని ఎదిరించిన ఏకైన వీరుడు వికర్ణుడు. కాని ఇతని మాటలను ఎవరు వినలేదు.

## వివాహం
అతను సుదేష్ణవతి, ఇందుమతిని వివాహం చేసుకున్నాడు.

## మరణం
తన అనుమానాలు ఉన్నప్పటికీ, వికర్ణుడు కురుక్షేత్ర యుద్ధంలో దుర్యోధనుడి కోసం పోరాడుతాడు. నాల్గవ రోజు యుద్ధంలో అతను అభిమన్యుని పురోగతిని తనిఖీ చేయడానికి ప్రయత్నిస్తాడు. తీవ్రంగా తిప్పికొట్టబడతాడు. ఐదవ రోజు యుద్ధంలో అతను పాండవ సేనకు మహిష్మతి రాజు రక్షణను విచ్ఛిన్నం చేయడానికి ప్రయత్నిస్తాడు కానీ విజయవంతం కాలేదు. ఏడవ రోజు యుద్ధంలో అతను భీముడి వినాశనం నుండి తన సోదరుల రక్షిస్తాడు. పదవ రోజు యుద్ధంలో అతను అర్జునుడు, శిఖండిలను భీష్ముడికి ఎదురుగా రాకుండా నిరోధించడానికి ప్రయత్నిస్తాడు.

పదమూడవ రోజు యుద్ధంలో కథను బట్టి, వికర్ణుడు నిశ్శబ్ద ప్రేక్షకుడనిగా లేదా అభిమన్యుని హత్యలో పాల్గొన్నాడు. పద్నాలుగో రోజున, అర్జునుడు సూర్యాస్తమయానికి ముందు జయద్రతను చేరుకోవడానికి, చంపడానికి ద్రోణ చక్రవహుహాను దిశానిర్దేశం చేస్తాడు. ధృతరాష్ట్రుని నిజమైన జన్మించిన (100) కొడుకులందరినీ చంపేస్తానని ప్రమాణం చేసిన భీముడు, వికర్ణుడిని ధర్మ మనిషి అని పిలిచి పక్కకు తప్పుకోవాలని సలహా ఇస్తాడు. కౌరవులు దానిపై శ్రీ కృష్ణుడితో యుద్ధం చేయరని తెలుసుకున్నప్పటికీ, అతను దుర్యోధనుడిని విడిచిపెట్టలేడని వికర్ణుడు సమాధానమిస్తాడు. వికార్ణుడు తన సోదరుడిని విమర్శించిన పాచికల ఆట గురించి భీముడు గుర్తుచేస్తాడు.

## మూలాలు

వర్గం:పురాణ పాత్రలు
తక్బీర్

thumb|273x273px|అల్లాహు అక్బర్ చిత్రం
**అల్లాహు అక్బర్** : అల్లాహ్ అనగా దేవుడు 'అక్బర్' అనగా గొప్పవాడు అని అర్ధం. 'అక్బర్' అనునది అరబ్బీ పదజాలము. 'అక్బర్' అనే పదానికి మూలం 'కిబ్ర్', అనగా 'గొప్ప'. ఈ మూలంతో పుట్టిన పదాలు 'కబీర్', 'అక్బర్', 'కుబ్రా', వీటన్నిటికీ అర్థం 'గొప్ప' లేదా 'ఘనమైన'. అల్లాహ్ విశేషణాత్మక 99 నామాలలో 'అక్బర్' ఒకటి. 'అల్లాహు అక్బర్' లేదా 'అల్లాహ్-ఒ-అక్బర్' అనునది ఒక **తక్బీర్**. తక్బీర్ అనగా ఒక 'స్తుతి'. ఈ తక్బీర్ *అల్లాహ్ స్తుతి*, లేదా అల్లాహ్ ను స్తుతించడం. తరచుగా ముస్లింలు 'నారయే తక్బీర్' అంటే 'అల్లాహు అక్బర్' అని జవాబిస్తారు. 'నారా' అంటే నినాదమని అర్థం, నారయే-తక్బీర్ అనగా కీర్తి-నాదం. మూలంగా చెప్పాలంటే 'అల్లాహ్ ను స్తుతిస్తూ కీర్తి నాదం చేయుట'.

మసీదులలో మైకుల ద్వారా అల్లాహు అక్బర్ అంటూ నమాజుకు రండని రోజూ అయిదుసార్లు పిలుస్తారు. ఇలా పిలవటాన్ని అజాన్ అంటారు. సాయిబులు అక్బర్ చక్రవర్తిని తలుచుకొని ఇలా కేకలు పెడుతున్నారని కొంతమంది అపార్థం చేసుకుంటారు. కానీ అది దైవ స్తోత్రం. మొఘల్ రాజైన అక్బర్ కూ ఈ అజాన్ కూ ఏ సంబంధం లేదు.

## ఇవీ చూడండి
* అల్లాహ్
* హమ్ద్
* అజాన్

వర్గం:అరబ్బీ పదజాలము
తల్బినా

**తల్బినా** బార్లీ పిండికి పాలు, తేనె కలిపి చేసే అరబ్బీ వంటకం. ఇస్లామీయ సాంప్రదాయంలో మహమ్మద్ ప్రవక్తచే ప్రాముఖ్యం పొందింది.
రోగి విచారాన్ని పోగొట్టే ఒక వంటకం. అయిషా (ప్రవక్త గారి భార్య ) బంధువుల్లో ఎవరైనా చనిపోతే స్త్రీలు చూడటానికి వచ్చితిరిగి ఎవరి ఇళ్ళకు వారు వెళ్ళిపోయేవారు. ఆమె దగ్గరి బంధువులు,స్నేహితులు మాత్రమే ఉండిపోయేవారు.అప్పుడామె ఒక కుండడు తల్బినా వండించేవారు.గోధుమలు మాంసంతో తయారుచేసిన తరీద్ ను తల్బినా పై పోసేవారు."ఇక తినండి.తల్బినా రోగి విచారాన్ని పోగొడుతుంది మనసును ప్రశాంతపరుస్తుందని దైవప్రవక్త చెప్పేవారని అయిషా చెప్పారు.(బుఖారీ 7:328)
శవం దగ్గర రోదిస్తూ శోషిల్లిన వారు ,రోగులూ తల్బినా తినాలని అయిషా చెప్పేవారు. తల్బినా రోగి హృదయానికి విశ్రాంతి నిచ్చి దాన్ని చైతన్యవంతంగా చేస్తుందని ,దుఖాన్ని విచారాన్ని పోగొడుతుందనీ దైవ ప్రవక్త చెప్పేవారని అయిషా చెప్పారు.(బుఖారీ 7:593) 
"తల్బినా తినండి" అని అయిషా ప్రోత్సహించేవారు."రోగికి ఇష్టముండదు గానీ భలే మేలుచేస్తుంది" అనేవారు అయిషా.(బుఖారీ 7:594)

వర్గం:ఇస్లాం
వేదాంతం (అయోమయనివృత్తి)

**వేదాంతం** అనగా తత్వం లేదా తత్వ శాస్త్రం
----
**వేదాంతం** తెలుగువారిలో కొందరి ఇంటి పేర్లు ఉన్న వ్యక్తులు

## ప్రముఖ వ్యక్తులు
* వేదాంతం రాఘవయ్య - సుప్రసిద్ధ తెలుగు సినిమా దర్శకులు.
* వేదాంతం లక్ష్మీనారాయణ శాస్త్రి - సుప్రసిద్ధ కూచిపూడి కళాకారులు.
*వేదాంతం కమలాదేవి - స్వాతంత్ర్య సమర యోధురాలు, ప్రముఖ సంఘసేవకురాలు.
*వేదాంతం ప్రహ్లాదశర్మ- కూచిపూడి నాట్యాచార్యుడు
*వేదాంతం సత్యనరసింహశాస్త్రి - కూచిపూడి నాట్యాచార్యుడు
*వేదాంతం వెంకట నాగ చలపతిరావు - కూచిపూడి నాట్యాచార్యుడు
*వేదాంతం సిద్ధేంద్ర వరప్రసాద్ -కూచిపూడి నాట్య కళాకారుడు.
*వేదాంతం రాధేశ్యాం - కూచిపూడి నాట్యకళాకారుడు
*వేదాంతం సత్యనారాయణ శర్మ - కూచిపూడి నృత్య కళాకారులు, రంగస్థల నటులు.
అర్జునునికి వసువుల శాపం

thumb|305x305px|కురుక్షేత్ర సంగ్రామంలో అష్ట వసువులలో ఒకరైన భీష్ముని ఓడించిన అర్జునుడు
అర్జునుడు కురుక్షేత్ర సంగ్రామంలో భీష్ముని వధించాడు.

ఒకసారి అర్జునుని భార్య అయిన ఉలూచి నాగ కన్యలతో కలసి గంగానదికి వెళ్లింది. అక్కడికి ఎనిమిది వసువులు స్నానమాచరించటకు వచ్చారు. అప్పుడు గంగాదేవి వారికి నమస్కరించి వారితో నా కుమారుడు భీష్ముని అర్జునుడు శిఖండిని ముందు ఉంచుకుని తన బాణాలతో చంపినాడు. భీష్ముడు మీ వసువులలో ఒకరే కదా. అర్జునుని శపించి శిక్షించరా?" అని అడిగినది.

వసువులు గంగాదేవి చెప్పినదానికి అంగీకరించి అర్జునునికి ఎటువంటి శాపము ఇవ్వాలో చర్చించుకుంటున్నారు. ఇది అంతయూ చూసిన ఉలూచి తన తండ్రి అయిన కౌరవ్యుని పిలిచి తన భర్తని కాపాడవలసినది అని వేడుకున్నది.

కౌరవ్యుడు వసువులకు నమస్కరించి భీష్ముడే ధర్మమును రక్షించ తలచి శిఖండి ఉపాయము ధర్మరాజుకు చెప్పాడు. దీనియందు అర్జునుని దోషం లేదు కావున శపించవలదు అని కోరాడు. వసువులు కౌరవ్యుడు చెప్పినది విని తాము శపించకపోయిననూ అర్జునుడు పాపము అనుభవించ వలసి వచ్చును అని చెప్పారు.

కురుక్షేత్ర సంగ్రామం తరువాత యధిష్టురుడు చేసిన అశ్వమేధ యాగంలో భాగంగా అర్జునుడు మణిపురము వచ్చినప్పుడు బభృవాహనుడు అర్జునునికి ఎదురేగి పాదాభివందనము చేసినాడు. అర్జునునికి తన కుమారుడు వీరుని వలే ఎదిరించకుండా లొంగిపోవుట నచ్చక "వీరపుత్రులు యుద్ధమునకు వెనుకాడరు" అని పల్కాడు. బభృవాహనుడు తన తండ్రి మాటలకు కుంగిపోయి తన రాజధానికి చేరాడు. ఆ విషయము తెలిసికొన్న ఉలూచి బభృవాహనుడు వద్దకు వచ్చి యుద్ధము చేసి తండ్రిని సంతోషపెట్టమని చెప్పింది. అంతట సకల సైన్యముతో బభృవాహనుడు అర్జునునిపై దండెత్తాడు. ఆ యుద్ధములో అర్జునుని బాణమునకు బభృవాహనుడు మూర్చపోయినాడు. కాని బభృవాహనుడు మూర్చపోక ముందు ప్రయోగించిన బాణము అర్జునుని రొమ్ములో గ్రుచ్చుకుని అర్జునుని ప్రాణం తీసింది. ఈ విషయము తెలిసి చిత్రాంగద, ఉలూచి రణరంగమునకు వచ్చారు. అంతలో బభృవాహనుడు మూర్చనుంచి తేరుకుని లేచి తండ్రి మరణించాడని తెలుసుకుని హతాశుడై ఉలూచిని దుర్భాషలాడి, ప్రాయోపవేశము చేసి ప్రాణాలు విడుచుటకు సిద్దమయ్యాడు. అప్పుడు ఉలూచి బభృవాహనునికి సంజీవనిమణిని ఇచ్చి అర్జునుని గుండెలపై ఉంచమని చెప్పింది. అర్జునుడు తిరిగి బ్రతికాడు. ఉలూచి వారికి కురుక్షేత్ర సంగ్రామంలో అర్జునుడు భీష్ముని (ఎనిమిదవ వసువు అవతారం) చంపుట వల్ల వసువులు ఇచ్చిన శాపం గురించి వివరించింది.

## చూడండి
* మహాభారతము
* భగవద్గీత

వర్గం:మహాభారతం
వర్గం:పురాణ పాత్రలు
తరీద్

thumb|తరీద్ ను ప్రీతిపాత్రంగా భావించే ముహమ్మద్
**తరీద్** : ముహమ్మద్ గారికి అత్యంత ప్రితిపాత్రమైన వంటకం. మాంసం, గోధుమలతో, రొట్టెగా చేశాక చారులో నానవేయబడుతుంది.దాని ఆవిరి పూర్తిగా పోయేదాకా మూతపెట్టాలని అప్పుడే అది మరింత ఆశీర్వాదాన్ని పుట్టిస్తుందని ప్రవక్త చెప్పాడు. స్త్రీలలో అయిషా ఎంతటి పరిపూర్ణమైనదో అలాగే భోజన పదార్దాలలోతరీద్ అంతటి ఆధిక్యత గలది అని మహమ్మదీయుల విశ్వాసం. అందులోని సొరకాయ ముక్కల్ని ఆయన ఎంతో ఇష్టంగాఏరుకొని తినేవారు.పళ్ళెంలోని తరీద్ ను మధ్యలోనుంచి, పైనుంచి కాకుండా ప్రక్క అంచుల్లోనుంచి తినండని ప్రవక్త చెప్పేవాడు. రకరకాల పండ్లు పళ్ళెంలో ఉంటే ఇష్టమైన వాటిని ఏరుకొని తినండని చెప్పేవాడు.

థరీద్ అనేది ఒక పురాతన వంటకం, రంజాన్ మాసంలో ప్రధాన వంటకంగా పరిగణించబడుతుంది.

## కావలసిన పదార్థాలు

* 1 కిలోల తరిగిన మాంసం (చికెన్ లేదా గొడ్డు మాంసం), 80% ఉడకబెట్టడం
* 1 పెద్ద తరిగిన బంగాళాదుంప
* 2 తరిగిన గుమ్మడికాయ
* 1 తరిగిన క్యారెట్
* 1 తరిగిన తీపి పచ్చి మిరియాలు
* 1 వంకాయ
* 3 తరిగిన టమోటాలు
* 2 నుండి 3 మెత్తగా తరిగిన ఉల్లిపాయలు
* 3 పిండిచేసిన వెల్లుల్లి లవంగాలు
* టొమాటో పేస్ట్ యొక్క 2 నుండి 3 టేబుల్ స్పూన్లు
* 2 లౌమి (ఎండిన సున్నం)
* ఉప్పు (కోరుకున్నట్లు)
* జీలకర్ర, కొత్తిమీర, దాల్చినచెక్క, నల్ల మిరియాలు, ఏలకుల పొడి 1/2 టీస్పూన్
* 1 టీస్పూన్ పసుపు పొడి
* 1 టీస్పూన్ ఎమిరాటి ఫిష్ సుగంధ ద్రవ్యాలు (రుచిని పెంచడానికి)
* 1/2 కప్పు తరిగిన కొత్తిమీర
* తరిగిన పార్స్లీ యొక్క 2 టేబుల్ స్పూన్లు
* 1 నుండి 2 పచ్చిమిర్చి మిరియాలు (ఐచ్ఛికం)
* 3 టేబుల్ స్పూన్లు నెయ్యి
* 1 నుండి 1 1/2 లీటర్ల వేడి నీరు

## పద్ధతి
.1. ఉల్లిపాయలను ఒక కుండలో వేయించి పిండిచేసిన వెల్లుల్లి, లౌమీలో కలపాలి.

2. కుండలో ఉడికించిన మాంసాన్ని వేసి, బాగా కలపాలి. తరువాత సుగంధ ద్రవ్యాలు, ఉప్పు కలపాలి.

3. టొమాటో పేస్ట్, కొంచెం నీరు వంటి పదార్ధాలను కలపాలి.

4. సుగంధ ద్రవ్యాలు,, మాంసం యొక్క సుగంధాన్ని వాసన వచ్చే వరకు కుండను రెండు నిమిషాలు మూసి వేయాలి

5. తరిగిన కూరగాయలను మాంసం, సుగంధ ద్రవ్యాలలో వేసి బాగా కలపాలి.

6.కుండలో మిగిలిన నీటిని వేసి, దానిని కప్పి, మాంసం, కూరగాయలు ఉడికినంత వరకు ఉడకబెట్టండి.

7.ఎంపిక చేసిన రొట్టె, సహజమైన పెరుగుతో కలిపి తినవచ్చు.

## మూలాలు

వర్గం:ముహమ్మద్
వర్గం:వంటలు
మారంపల్లి (తాడేపల్లిగూడెం మండలం)

**మారంపల్లి**, పశ్చిమ గోదావరి జిల్లా, తాడేపల్లిగూడెం మండలానికి చెందిన రెవెన్యూయేతర గ్రామం.ఇది మండల కేంద్రమైన తాడేపల్లిగూడెం నుండి 15 కిలోమీటర్ల దూరంలో తాడేపల్లిగూడెం-నిడదవోలు రైలు మార్గములో నవాబుపాలెం గ్రామానికి 3 కిలోమీటర్ల దూరంలో ఉంది. పశ్చిమ గోదావరి జిల్లా పల్లెటూళ్ళులలో ఇది ఒకటి. పశ్చిమ గోదావరి జిల్లా ముఖ్య పట్టణం ఏలూరుకు రైలు మార్గంలో 65 కిలోమీటర్ల దూరంలో ఉంది. కోస్తాలో ముఖ్యపట్టణమైన విజయవాడకు రైలు మార్గంలో 115 కిలోమీటర్ల దూరంలో ఉంది. రాజమండ్రికి రైలు మార్గంలో 30 కిలోమీటర్ల దూరంలో ఉంది.

## ప్రముఖులు
*ఇందుకూరి సుబ్బరాజు కమ్యూనిస్టు నాయకుడు
## మూలాలు
హజ్ర్ ఎ అస్వద్

**[[హజ్ర్-ఎ-అస్వద్]]** : ఈ పదానికి మూలం అరబ్బీ భాష పదాలు ; హజ్ర్ = రాయి ; అస్వద్ = నల్లని; నల్లని రాయి. ఈ రాయి ఒక "ఉల్క రాయి". ఇబ్రాహీం ప్రవక్తకు అల్లాహ్ ఈ రాయి గురించి చెప్పాడు. కావున ఈ రాయి గౌరవం పొందింది. ఈ రాయి నేడు కాబా గోడలో అమర్చ బడి యున్నది. ముహమ్మదు గారు ఈ నల్లని రాయిని హజ్ యాత్రలోభాగంగాముద్దుపెట్టుకున్నారు. దీనిని పరలోకం నుండి వచ్చిన రాయి (భూమికి సంబంధించినది గాదు, అనగా స్వర్గసీమ "ఆకాశం" లేదా జన్నత్ నుండి రాలినది, గా భావించి ముస్లిములుకూడా అలాగే ముద్దు పెట్టుకుంటారు.
ఉమ్రా చేసే ప్రతి వ్యక్తీ ఆ నల్ల రాయిని తాకే వరకు తల్బియా బిగ్గరగా చెబుతూ ఉండాలి అన్నారు దైవ ప్రవక్త. (అబూ దావూద్ : 734)
మక్కాను జయించిన ఏడాది దైవ ప్రవక్తకు కొంత విశ్రాంతి దొరికింది. అప్పుడాయన ఒక ఒంటె మీద ప్రదక్షిణలు చేసి మూలనున్న నల్ల రాయిని తన చేతిలోని వంకె కర్రతో తాకారు. (అబూ దావూద్:752) 
ప్రవక్త నల్లారాయిని తాకి తక్బీర్ "అల్లా అతిగొప్పవాడు" (అల్లాహు అక్బర్) అని నినదిస్తూ 3 ప్రదక్షిణలు చేశారు. (అబూ దావూద్ : 757).
ఉమర్ ఆ నల్ల రాయి వద్దకొచ్చి దాన్నిముద్దు పెట్టుకొని " ఏ మాత్రం అనుమానం లేదు, నీవు ఒక రాయివి మాత్రమే! నీవు ఎవరికీ అపకారం చేయలేవు, మేలుకూడా చేయలేవు. దైవ ప్రవక్త గనుక నిన్ను ముద్దు పెట్టుకోకపోతే నేనూ నిన్ను ముద్దు పెట్టుకునే వాడిని కాదు " అన్నారు. (బుఖారీ 2:667) 
## ఇవీ చూడండి
* హజ్
* ఉమ్రా
* తవాఫ్

వర్గం:కాబా
వర్గం:ముస్లింల సాంప్రదాయాలు
పోలాప్రగడ సత్యనారాయణమూర్తి

**పోలాప్రగడ సత్యనారాయణ మూర్తి** (1929 - ?) ప్రముఖ కథా రచయిత. తూర్పు గోదావరి జిల్లా ఆలమూరు గ్రామంలో 1929లో జన్మించాడు. రాజమండ్రి ఆర్ట్స్ కళాశాల, బెనారస్ హిందూ విశ్వవిద్యాలయాలలో విద్యాభ్యాసం చేసిన తరువాత భీమవరం, అనంతపురం, ఏలూరు, బాపట్లలో ఆంగ్ల ఉపన్యాసకులుగా పనిచేశాడు. 1947లో కథలు రచించడం మొదలుపెట్టాడు.

ఈయన రచనలలో కౌసల్య (1984), భోగి మంటలు (1965), దీపశిఖ (1968), సంఘం చేసిన మనిషి (1970), కవి సార్వభౌమ (1972), నవోదయం (1973), ప్రేమాయణం (1980), సదువుకున్న మారాజులు (1981), ప్రేమకలాపం (1986), మనసిచ్చి చూడు (1983) మొదలైన నవలలు, ఆరోజుల్లో అనే వ్యాస సంపుటి ముఖ్యమైనవి. ఆయన దాదాపు 120 పైగా చక్కని కథలు రచించారు. తల్లిదండ్రులు, రామరాజ్యం, ప్రేమాయణం మొదలైన సినిమాలకు కథలు వ్రాశాడు. రేడియో నాటకాలు కూడా రాశాడు. జాతీయ దూరదర్శిని సీరియల్ 'అప్నా అప్నా ఆస్మాన్' కథా రచయితగా ప్రేక్షకుల మన్ననలు అందుకున్నాడు.

1964లో ఆంధ్రప్రభ నవలలో ద్వితీయ బహుమతి, 1989లో స్వాతి కథల పోటీలో ప్రథమ బహుమతి పొందాడు. 1971లో ఉత్తమ సినీ కథా రచయితగా నంది అవార్డు, 1992లో రవీంద్రనాథ్ ఠాగూర్ అవార్డు పొందాడు.

ఆయన భార్య పోలాప్రగడ రాజ్యలక్ష్మి కూడా ప్రఖ్యాత రచయిత్రి.

## పోలాప్రగడ సత్యనారాయణ మూర్తి రచించిన పొత్తుల బావి నవల నుండి
నీటి బొట్టుకి నోచుకోని కరువు ప్రాంతం అది. ఉరి ప్రజలందరికి ఊపయోగపడుతుందని లక్షలు ఖర్చు పెట్టి తాత బావి తవ్విస్తే, తన ఆనందానికి అనుగుణంగా కొడుకు దాన్ని విభజించి పొత్తుల బావిని చేశాడు. మనవడి రాక్షస రాజకీయాలు వచ్చే సరికి అది కాస్తా చెత్త కుండీగా మారింది. అయితే బండ బారిన గుండేల్లో మమతలు పండిస్తే, ప్రేమామృతాన్ని పండించనూ వచ్చు కన్నీళ్ళ కడలిలో మునిగిపోయిన జన జీవనాన్ని వడ్డున్న దిక్కుకూ చేర్చనూ వచ్చు ఈ నిజాన్ని తరాల వ్యత్యాసంలో సుతారంగా మలచి అందిచిన నవలే పోలాప్రగడ సత్యనారాయణమూర్తి గారు రచించిన పొత్తుల బావి నవల.

వర్గం:తెలుగు రచయితలు
వర్గం:తెలుగు సినిమా రచయితలు
వర్గం:1929 జననాలు
వర్గం:తెలుగు కథా రచయితలు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా రచయితలు
వర్గం:తూర్పు గోదావరి జిల్లా ఉపాధ్యాయులు
వర్గం:తూర్పు గోదావరి జిల్లా సినిమా రచయితలు
తెలుగు భాషా పత్రిక

ఇది లిఖితపత్రికగా మొదలై అచ్చుపత్రికగా రూపాంతరం చెందింది. ప్రతి యేట ఉగాదికి ఒక సంచిక, దీపావళికి మరొక సంచిక వెలువడేది. ప్రవాసాంధ్రుల కోసం అమెరికాలోని అట్లాంటా నుండి ఈ పత్రికను పెమ్మరాజు వేణుగోపాలరావు నడిపేవాడు. వార్షిక చందా 1.50 డాలర్లు. మొదటి సంచిక ఏప్రిల్ 1970లో వెలువడింది. సంపాదకవర్గంలో పెమ్మరాజు వేణుగోపాలరావు, గవరసాన సత్యనారాయణ, పరిమి కృష్ణయ్య, రావిపూడి సుబ్బారావు మొదలైనవారు ఉన్నారు. ***మన మాతృభాషను మనము నిత్యము వాడుటకు ప్రయత్నించి మనకు తెలిసిన విజ్ఞానము మనకు తెలిసిన భాషలో వ్రాయగల స్తోమతను సాధించుటయే ఈ పత్రిక ఆదర్శము*** అని తొలి సంచికలో ఈ పత్రిక ధ్యేయాన్ని తెలిపారు. ఈ పత్రికలో శాస్త్రీయ వ్యాసాలు, కథలు, సీరియళ్లు, కవితలు ప్రచురింపబడ్డాయి. ఈ పత్రికకి ఇండియాలో కూడ ఆదరణ లభిస్తుందనే ఆశతో, అచ్చురూపంలో వెలువరిస్తే ఇంకా అందంగా తీర్చి దిద్దవచ్చనే ఉద్దేశంతో ఈ పత్రికని ఎమెస్కో సంస్థ అధిపతి ఎమ్‌.ఎమ్‌.రావు సహాయంతో అచ్చురూపంలో మొదలు పెట్టేరు. తరువాత క్రమేపీ పత్రికలో ఆకర్షణ ప్రత్యేకత తగ్గిపోయి పతనమై మూతపడి పోయింది.

1973 అక్టోబరు సంచికలో ఈ క్రింది శీర్షికలు ఉన్నాయి.
* మనవి మాటలు
* మేలుజాతి పశువుల గ్రాసం
* డి.డి.టి. వరమా? శాపమా?
* తెలుగు లిపి
* గణితానందం
* ఆవుల తిండి
* మతం - సాంకేతికం
* జీవపదార్థములోని మూలకాలు
* అద్భుతలోహము - అల్యూమినియము
* ఖండచ్యుతి
* కార్బన్ కాలనిర్ణయ పద్ధతి
* లోహములలోని గ్లాని
* సాంకేతిక పదాలపట్టిక
* జవాబులేని ప్రశ్న (కథ)
* బ్రహ్మాండం బద్దలయింది (కథ)
* రచయితల పరిచయం
## మూలాలు

వర్గం:తెలుగు పత్రికలు
వర్గం:1970 పత్రికలు
వర్గం:వ్రాత పత్రికలు
వర్గం:అచ్చుపత్రికలు
వర్గం:తెలుగు అర్ధవార్షిక పత్రికలు
ఖజురహో

**ఖజురహో** భారతదేశంలోని మధ్యప్రదేశ్‌లోని ఒక నగరం. ఇది ఢిల్లీకి దక్షిణంగా 620 కి.మీ. దూరంలో ఉన్న ఈ నగరం భారతదేశంలోని అత్యంత ప్రసిద్ధ పర్యాటక ఆకర్షణలలో ఒకటి. ఇది మధ్యయుగ హిందూ దేవాలయాల యొక్క అతిపెద్ద సమూహం. ఇది అందమైన శిల్పాలకు ప్రసిద్ధి చెందింది.

ఖజురహో ఒకప్పుడు చండేలా రాజపుత్రుల రాజధాని. 10వ శతాబ్దం నుండి 12వ శతాబ్దం వరకు పాలించిన ఈ వంశానికి చెందిన రాజులు ఖజురహో దేవాలయాలను క్రీ.శ. 950 నుండి 1050 వరకు నిర్మించారు. ఇక్కడి ప్రాంతమంతా ఎనిమిది ద్వారాలతో కూడిన కోటతో చుట్టబడి ఉంది. ప్రతి ద్వారానికి రెండు వైపులా ఖర్జూరం ఉన్నందున ఈ ప్రాంతానికి "ఖజురహో" అని పేరు వచ్చిందని చెబుతారు. మొదట ఇక్కడ ఎనభైకి పైగా దేవాలయాలు ఉండేవి. కానీ ఇప్పుడు 22 దేవాలయాలు మాత్రమే మంచి స్థితిలో ఉన్నాయి.

ఖజురహోలోని దేవాలయాల సమూహాన్ని యునెస్కో ప్రపంచ వారసత్వ ప్రదేశంగా గుర్తించింది.

ఈ శైవ, వైష్ణవ, జైన ఆలయాలు ఆనాటి రాజులు, ప్రజల సర్వమత సామరస్యానికి ప్రతీకలు.

## దేవాలయాలు
* విశ్వనాథ దేవాలయం, ఖజురహో
* చిత్రగుప్త ఆలయం, ఖజురహో
* దేవి జగదాంబి ఆలయం

## మూలాలు
పరుచూరి

## ఇంటి పేరు
పరుచూరి తెలుగువారిలో కొందరి ఇంటి పేరు.

### కొందరు వ్యక్తులు
* పరుచూరి బ్రదర్స్
* పరుచూరి రాజారామ్
* పరుచూరి చంద్ర శేఖర్
* పరుచూరి వసంత కుమార్
* పరుచూరి వసుదా దేవి
* పరుచూరి హనుమంతరావు
* పరుచూరి భారతి
*పరుచూరి వెంకటేశ్వరరావు

## నాటక పరిషత్తులు

*పరుచూరి రఘుబాబు స్మారక నాటక పరిషత్తు - 2018
*పరుచూరి రఘుబాబు స్మారక నాటక పరిషత్తు - 2019
*పరుచూరి రఘుబాబు స్మారక నాటక పరిషత్తు
పరుచూరి రాజారామ్

**డాక్టర్ పరుచూరి రాజారామ్** ప్రముఖ తెలుగు రచయిత.

## జీవిత విశేషాలు
వృత్తిరీత్యా వైద్యులు అయిన వీరు 1940, మార్చి 13వ తేదీన సంవత్సరంలో తెనాలిలో పరుచూరి సీతారామయ్య, శివరావమ్మ దంపతులకు జన్మించారు. వీరు కాకినాడలోని రంగరాయ మెడికల్ కాలేజీ నుండి ఎం.బి.బి.ఎస్. డిగ్రీని 1965లో పొందిన తర్వాత 'డిప్లమా ఇన్ డెర్మటాలజీ' చేసి గుంటూరులో చర్మవ్యాధుల నిపుణులుగా ప్రాక్టీసు చేశారు. 1970వ దశకంలో కోస్తాంధ్ర ప్రాంతంలో ఈయన ఒక్కరే ఏకైక పూర్తి స్థాయి చర్మవ్యాధి నిపుణులు. ఈయన పేద రోగులపాలిట దైవంగా కొనియాడబడి యువ డాక్టర్లకు ఒక మోడల్‌గా నిలిచారు. గుంటూరులోని పొగాకు కంపెనీలలో వీరు కార్మికులకు ఒక దశాబ్దం పైగా గౌరవ సలహాదారుగా సేవలనందించారు. వీరు వైద్యులుగానే కాకుండా నవలా రచయితగా, కథారచయితగా, పాపులర్ సైన్స్ రచయితగా కూడా తమ పేరును నిలుపుకున్నారు. వైద్యులుగా, రచయితగానేకాక నిర్వహణాదక్షుడుగా నిరూపించుకున్న రాజారామ్ 1970 దశకంలో జరిగిన ‘అభ్యుదయ రచయితల సంఘం’ పునర్నిర్మాణంలో చురుగ్గా పాల్గొన్నారు. 1973లో అరసం మహాసభలు దిగ్విజయంగా జరగటంలో ముఖ్యభూమికను పోషించారు. అరసం గుంటూరుజిల్లా శాఖ ప్రధాన కార్యదర్శిగా, అధ్యక్షులుగా, రాష్ట్ర ఉపాధ్యక్షులుగా వివిధ హోదాలలో సేవలందించారు.  ఎందరో యువ రచయితలను ప్రోత్సహించి, అరసం కార్యకర్తలుగా తీర్చిదిద్దారు.

## రచనలు
వీరి కథలు వివిధ పత్రికలలో ప్రచురింపబడ్డాయి. నవలలు ధారావాహికలుగా వెలువడ్డాయి. ఆకాశవాణి విజయవాడ కేంద్రం నుండి వీరి కథలు, వివిధ చర్మవ్యాధులపై అనేక ప్రసంగాలు ప్రసారమైనాయి. వీరు ఇంగ్లీషు నుండి తెలుగు భాషలోకి అనేక పుస్తకాలను తర్జుమా చేశారు. వీరి గ్రంథాలలో కొన్ని: 
# చల్లని మంట (కథా సంపుటి) 
# ఇది నా పువ్వు (కథా సంపుటి)
# కల్పన కన్నా వాస్తవం మిన్న(కథా సంపుటి)
# వీళ్ళూ మనుషులే (నవల)
# మబ్బు విడిచిన వెన్నెల (నవల)
# పునరావృత్తం (నవల)
# జపమాల (నవల)
# లెనిన్ - సాహిత్య వివేచన
# సిగ్మండ్ ఫ్రాయిడ్ జీవితం - కృషి 
# అవయవాల ఆత్మకథలు
# వ్యాధులు - వైద్యం
# చర్మ వ్యాధులు - చికిత్స
# చర్మ సౌందర్యం 
# ఆహారం - ఆరోగ్యం
# వైద్యం - శాస్త్రజ్ఞులు
# వింత ప్రాణులు
# వ్యాధుల-నివారణ
# సమర్థుని జైత్రయాత్ర (నవల)

## పురస్కారాలు
* 1996లో కాకతీయ కళాపరిషత్ వారు వీరి రచనలకు గుర్తింపుగా 'కొడవటిగంటి నవలా అవార్డు' ఇచ్చి గౌరవించారు. 
* 1977లో 'వీళ్ళూ మనుషులే' నవలకు విశాలాంధ్ర నవలల పోటీలో బహుమతి లభించింది. 
* 'మబ్బు విడిచిన వెన్నెల' నవలకు 1984లో నాగార్జున విశ్వవిద్యాలయం వారి ఉన్నవ లక్ష్మీనారాయణ నవలల పోటీలో బహుమతి పొందారు. 
* వీరి రచన 'లెనిన్ సాహిత్య వివేచన'కు సోవియట్ లాండ్ నెహ్రూ పురస్కారం లభించింది.

## మరణం
నిరంతర చింతన, నిత్యచైతన్యం మూర్తిమంతమైన డాక్టర్ పరుచూరి రాజారామ్ గారు 2001, నవంబర్ 15న మరణించారు. వీరు 2001, నవంబరు 5న మరణించారు.

## మూలాలు

* కథా కిరణాలు : మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

## బయటి  లింకులు
* కథానిలయంలో పరుచూరి రాజారామ్‌ వివరాలు

వర్గం:తెలుగు రచయితలు
వర్గం:1940 జననాలు
వర్గం:2001 మరణాలు
వర్గం:తెలుగులో సైన్సు రచయితలు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:గుంటూరు జిల్లా కథా రచయితలు
వర్గం:గుంటూరు జిల్లా వైద్యులు
శకుని

**శకుని** మహాభారతంలో గాంధారికి తమ్ముడు. దుర్యోధనుని మేనమామ. ఇతనికి ఇద్దరు సోదరులు వృషకుడు, అచలుడు. ఇతని కొడుకు ఉలూకుడు.

## చెరశాలలో

శకునిని అతని అన్నలనూ కౌరవులు ఒక చెరసాలలో బంధించి, వారికి రోజూ ఒక్క మనిషికి సరిపోయే ఆహారం మాత్రం ఇస్తారు. కౌరవుల మీద ఎలా ఐనా ప్రతీకారం తీర్చుకోవాలనుకొన్న శకుని సోదరులు తమ భాగం ఆహారాన్ని కూడా శకునికి ఇచ్చి, తమ పగ తీర్చమని ప్రమాణం చేయించుకుంటారు. తదుపరి ఒక్కొక్కరుగా మరణిస్తారు. 

శిక్ష అనంతరం బయటపడిన శకుని దుర్యోధనుని పొగుడుతూ, అతనికి అండగా మంత్రి స్థాయిలో ఉంటూ అతడి దురాలోచనలకు ఇతడు సహాయం చేస్తుండేవాడు. ఇతడే ధర్మరాజుని మాయా జూదంలో ఓడించింది. వనవాసము చేయుచున్న పాండవులను ఏదో విధంగా చంపమని దుర్యోధనునుకి బోధించినది కూడా ఇతడే.
## భారత యుద్ద కారణం

శకుని పాచికల ఆట లేదా చౌసర్ అని పిలిచే ఆటలో నిపుణుడు. శకుని ఒక పాచిక ఆటను ఏర్పాటు చేశాడు. అందులో యుధిష్ఠిరుని రాజ్యాన్ని, అతని సోదరులు-భీముడు, అర్జునుడు, నకుల, సహదేవులు, యుధిష్ఠిర కూడా గెలిచారు. తరువాత ద్రౌపదిని కూడా గెలిపించాడు. దుర్యోధనుని ఆజ్ఞలపై దుశ్శాసనుడు ద్రౌపదిని బట్టలు విప్పడానికి ప్రయత్నించాడు కానీ కృష్ణుడు ఆమెను రక్షించాడు. ఈ ఆట యుద్ధానికి దారితీసింది
## మరణం
కురుక్షేత్ర సంగ్రామంలో ఇతన్ని నకుల సహదేవులు సంహరించిరి.

## శకుని ఇతర కథనాలు
*
*
*
*
* The Story of Shakuni, Sribd.
* Was Shakuni Mama’s character in Mahabharat a negative character?, Destination Infinity.
* The Mahabharata: A Synopsis of the Great Epic of India, R. Vemuri, UC Davis.
* Mahabharat, Swargarohan.
* Mahabharata (Veda Vyasa), Hindu Online.

## మూలాలు

## వెలుపలి లంకెలు

వర్గం:పురాణ పాత్రలు
కథా కిరణాలు

**కథా కిరణాలు - మన తెలుగు కథకులు** అనేది తెలుగు కథా రచయితల గురించి తెలియజేసే పుస్తకం. దీనిని పైడిమర్రి రామకృష్ణ రచించగా, పైడిమర్రి కమ్యూనికేషన్స్ ప్రచురించారు. ఇందులో 122 మంది సమకాలీన తెలుగు కథకుల గురించి వివరాలు సేకరించారు.

## కథా కిరణాలు

## మూలాలు
* కథా కిరణాలు - మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

వర్గం:తెలుగు పుస్తకాలు
వర్గం:2002 పుస్తకాలు
రావిపల్లి నారాయణరావు

**రావిపల్లి నారాయణరావు** తెలుగు కథా రచయిత. ఈయన 1932 సంవత్సరంలో ఆగష్టు 31 న విజయనగరం జిల్లా రావిపల్లి గ్రామంలో జన్మించాడు. వృత్తిరీత్యా దక్షిణ మధ్య రైల్వేలో ఆఫీస్ సూపరింటెండ్ గా పనిచేసి రిటైర్ అయ్యారు. ఈయన గమనించిన రైల్వే కూలీల, కార్మికుల కష్టసుఖాలకు స్పందించి కథల రూపంలో రచించాడు.

ఈయన సుమారు 80 కథలు వ్రాశాడు. 'పెళ్ళాడి ప్రేమించు' అనే కథా సంపుటి తెలుగు వారికి అందించాడు.

ఈయన కథలలో 'జీవితం ఒక నాటకం', 'కాకతాళీయం', 'స్వయంకృతం', 'కన్నీళ్ళు', 'గురుదక్షిణ', 'సమయోచితం', 'ఆశయానికి సంకెళ్ళు', 'ప్రతిఫలం', 'మారే కాలంలో మారని కథ', 'నన్ను భార్యగా స్వీకరిస్తారా!', 'హంతకుని పరిశోధన' పాఠకులకు ప్రియమైనవి.

1974లో ఆంధ్రపత్రిక నిర్వహించిన దీపావళి కథల పోటీలో ప్రథమ బహుమతి లభించింది. 1984లో ఆంధ్రజ్యోతి వారపత్రిక నిర్వహించిన రక్తాక్షి ఉగాది సస్పెన్స్ కథల పోటీలో 'అరకు లోయకత' కథకు కన్సొలేషన్ బహుమతి లభించింది.

ఆకాశవాణి హైదరాబాదు కేంద్రంలో పిల్లల కార్యక్రమంలో అనేక నాటికలు ప్రసారం చేశారు.

## మూలాలు
* కథా కిరణాలు : మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

వర్గం:తెలుగు రచయితలు
వర్గం:1932 జననాలు
వర్గం:జీవిస్తున్న ప్రజలు
వర్గం:విజయనగరం జిల్లా రచయితలు
పదము (అయోమయ నివృత్తి)

* పదము(భాష)
* పదము(సంగీతం)
* పదము(కంప్యూటర్)
చెళ్ళపిళ్ళ

* చెళ్ళపిళ్ళ సత్యం - సినిమా సంగీత దర్శకుడు
* తిరుపతి వేంకట కవులు -అవధాని, కవి అయిన చెళ్ళపిళ్ళ వేంకటశాస్త్రి - తిరుపతి వేంకటకవులు అనబడే జంట కవులలో ఒకరు
* చెళ్ళపిళ్ళ సీతారామమూర్తి
జానంపేట (పెదవేగి మండలం)

**జానంపేట**, ఏలూరు జిల్లా, పెదవేగి మండలానికి చెందిన గ్రామం.ఈ ఊరు ఏలూరునుండి 10 కి.మీ. దూరంలో చింతలపూడి రోడ్డుపై, విజయరాయికి దగ్గరలో ఉంది. ఇది ప్రధానంగా మెరక పంటలు పండించే ప్రాంతం. కొబ్బరి, పామాయిల్, అరటి, కూరగాయలు, పుగాకు వంటి పంటల సాగు ఎక్కువగా జరుగుతున్నది.

## ఏలూరు డయోసీస్ మేజర్ సెమినరీ
జానంపేట గ్రామం ఏలూరు డయోసీస్ చర్చి వారి విద్యా, సంక్షేమ కార్యాలకు ఒక ముఖ్యమైన కేంద్రం. ఇక్కడ వారు నడిపే సంస్థలు ప్రముఖంగా కనిపిస్తాయి. ఈ ప్రాంతాన్ని "మరియాపురం" అంటారు. 1984లో ఇక్కడి సంస్థలు 100 ఎకరాల స్థలంలో ఏర్పాటయ్యాయి. ఇక్కడ నడపబడే ముఖ్య విద్యాలయాలు, సంస్థలు
* సెయింట్ ఫ్రాన్సిస్ కాలేజి - సెమినరీ: 
* ఎం.ఎస్.ఎఫ్. చర్చి
* ఎడిత్ స్టెయిన్ చర్చి
* విన్సెన్షియన్ చర్చి
* సెయింట్ కామిలస్ చర్చి
* వయాన్నీ చర్చి
* పరిశుద్ధాత్మ చర్చి

## ఇవి కూడా చూడండి
* ఆంగ్ల వికీ వ్యాసం :en:Roman Catholic Diocese of Eluru

## బయటి లింకులు
* ఏలూరు డయోసీస్
## మూలాలు
జానంపేట

## ఆంధ్రప్రదేశ్
* జానంపేట (పెదవేగి మండలం) - పశ్చిమ గోదావరి జిల్లా

## తెలంగాణ

* జానంపేట (పెబ్బేరు మండలం)- మహబూబ్ నగర్ జిల్లా
* జానంపేట (అడ్డకల్ మండలం) - మహబూబ్ నగర్ జిల్లా
* జానంపేట (పినపాక మండలం) -  భద్రాద్రి కొత్తగూడెం జిల్లా, పినపాక మండలంలోని గ్రామం
* జానంపేట బ్యారేజీ - జానంపేట వద్ద గోదావరి నదిపై నిర్మించ తలపెట్టిన బ్యారేజీ
గార్లమడుగు

**గార్లమడుగు **, ఏలూరు జిల్లా, పెదవేగి మండలం పెదవేగి రెవెన్యూగ్రామ పరిధిలోని కుగ్రామం.
ఈ గ్రామం దిబ్బగూడెం సెంటర్ నుండి కవ్వగుంట వెళ్ళే దారిలో ఉన్న ఒక చిన్న ఊరు. 
ఇక్కడి వ్యవసాయం మెరక పంటల వ్యవసాయం. మొక్కజొన్న, చెరకు, వరి, కొబ్బరి, ప్రొద్దు తిరుగుడు, పామాయిల్ ప్రధాన పంటలు. పెదవేగి మండలంలో పాల దిగుబడిలో ప్రథమ స్థానములో ఉంది.
వూళ్ళో ఒక ఉన్నత పాఠశాల, ఒక ప్రాథమిక పాఠశాల ఉన్నాయి.ఒక రామాలయం ఉంది. ఇటీవల ఒక సాయిబాబా గుడి కట్టారు. ఇది చుట్టుపక్కల ఊర్లలో చాలా మంచిపేరు సంపాదించింది.
ఇక్కడ ఉన్న ఉన్నత పాఠశాల చాలా పేరు సంపాదించాదానికి ముఖ్యంగా కారకులు ఈ స్కూల్ హెడ్ మాస్టారుగా పని చెసిన నాగెశ్వర రావు గారు. ఇక్కడ చదువుకున్న ఎంతో మంది ఇప్పుడు చాలా ఉన్నత పొజిషన్ లో ఉన్నరు.
ఈ స్కూలు చాలా మంది కలెక్టర్లను, ఇమ్జినీర్లను, గవర్నమెంటు ఉద్యోగులను, సిఏ లను తయారు చెయడానికి ఎంతో దొహదపడింది. 
ఈ ఊరు జీల్లా ముఖ్య పట్టణం ఏలూరుకి 12 కి.మి దూరంలో ఉంది.
left|250px|thumb|గార్లమడుగు గ్రామం ప్రధానవీధి దృశ్యాలు
right|250px|thumb|గార్లమడుగు గ్రామం - ఎడమ:ఉన్నత పాఠశాల, కుడి పైన: ప్రాథమిక పాఠశాల (పునర్నిర్మాణం ప్లాను ఉన్నది), కుడి క్రింద: మధ్యాహ్నభోజనానికి బడిపిల్లలు సిద్ధమౌతున్నారు
## మూలాలు